text: Starter det nye år med spinning
  01 januar 2014 kl. 16.03
  1. januar er en dag, der er fyldt med traditioner. Skihop. Cola. Fastfood. En lang gåtur. Og så er der alle dem, som har sparket alt det usunde til side for at svede 2014 i gang på en spinningcykel.
  Mere motion er nemlig et nytårsforsæt, der står øverst på listen hos mange af os. Og hvorfor ikke lade sveden pible helt fra årets begyndelse.
  Sidste år havde DGI-huset Vejle 24.000 besøg i januar - og med de mange nytårsfortsætter bliver der også rift om træningstiderne i år.
  